Понижение на продажбите на нови автомобили във Великобритания с близо 6 % през януари Регистрацията на нови автомобили във Великобритания спадна с около 6 % през януари , продължавайки тенденция на понижение от миналата година , показват предварителните данни на Сдружение на производителите и на търговците на автомобили ( SMMT ) , публикувани в понеделник . Окончателните данни на SMMT ще бъдат оповестени по - късно през деня ( от 11 : 00 ч . наше време ) . Трябва да се има предвид , че през 2017 - а година продажбите на нови автомобили на Острова регистрираха най - големия си спад от осем години насам , намалявайки с 5 , 7 % поради несигурността по отношение на очакваните нови такси за дизеловите горива и с оглед отслабването на доверието на потребителите след гласуването в подкрепа за Брекзит , заяви Сдружението на производителите и на търговците на автомобили . Само в рамките на декември 2017 - а година производството на автомобили регистрира двуцифрен спад от 11 , 7 % , посочи преди време SMMT и подчертава за необходимостта от спешна яснота относно т . нар . “ преходен период “ след Брекзит , тъй като новите изчисления показват , че над 10 % от британския износ може да бъде изложен на риск след 30 - и март 2019 - а година ( официалната дата на развода между ЕС и Великобритания ) , ако до тогава не бъде договорено търговско споразумение . От сдружението добавиха , че търсенето остана като силно през миналата година , тъй като клиентите осъществиха предварителни покупки на автомобили , за да изпреварят повишението на данъка върху превозните средства , което влезе в сила през април . Това предполага , че през първите няколко месеца на 2018 - а година може да се очакват големи спадове при покупките на автомобили спрямо същия периода на миналата година .